section_heading: Karijera
paragraph_text: Prvu značajniju filmsku ulogu dobiva s 20 godina u filmu Bigasa Lune Las edades de Lulú, a Šunka, šunka iz 1992. postaje veliki hit. Bardem u njemu glumi zajedno s Penelope Cruz. Osim u njima, Javier Bardem glumi i u filmovima Zlatna muda i Grudi i mjesec istoga redatelja. Poznat je i po ulogama u nekoliko Almodovarovih redateljskih i scenarističkih uradaka (Živo meso, Visoke pete).